11/04/2014 | Administración LocalMunicipal
Arteixo
Secretaría Xeral
Resolución aclaratoria sobre delegacións xenéricas e delegación especial ao concelleiro da área de obras

SECRETARÍA XERAL REFª.: MEAM/PILAR/2014 Na Casa Consistorial do Concello de Arteixo, polo Sr. alcalde-presidente, D. CARLOS CALVELO MARTÍNEZ, ante min, secretaria xeral, dictouse a seguinte R E S O L U C I Ó N Por resolución da Alcaldía n.º 464/2014 de data trece de marzo de 2014, procedeuse a refundir nunha soa resolución as diversas delegacións efectuadas pola Alcaldía na Xunta de goberno local ao longo destes anos, dende o comezo da corporación actual xurdida das eleccións municipais do ano 2011. Na devandita resolución non se fai referencia á delegación especial feita ao Sr. concelleiro da área de obras mediante resolución 2993/2013, de data vinte e sete de agosto de dous mil trece en materia da xestión ordinaria do servizo de abastecemento de auga potable e saneamento de augas residuais, que segue a ter vixencia plena na actualidade por non ter sido revogada expresamente por esta Alcaldía. CONSIDERANDO que pode xurdir algunha confusión ou diverxencias interpretativas entre as delegacións xenéricas recolllidas na resolución 464/2014 coa delegación específica na materia de augas. CONSIDERANDO que de conformidade co disposto nos artigos 20.1 e 23 da Lei 7/85, reguladora das bases de réxime local, en concordancia coas previsións da lexislación autonómica de réxime local contidas no art.65 da lei 5/97, do 22 de xullo, de réxime local de Galicia e 41.3, 43.2 e 52 do Regulamento de organización, funcionamento e réxime xurídico das entidades locais aprobado por Real decreto 2568/86, do 28 de novembro, neste municipio é obrigatoria a constitución da Xunta de Goberno Local por ter unha poboación de dereito superior a 5.000 habitantes. No uso das atribucións que me confire a citada lexislación R E S O L V Í N: PRIMEIRO.–Interpretar e aclarar que a resolución 2993/2013 sobre delegación especial feita ao Sr. concelleiro da Área de Obras en materia da xestión ordinaria do servizo de abastecemento de auga potable e saneamento de augas residuais permanece vixente e non se veu afectada pola resolución xenérica de delegación de competencias na Xunta de Goberno. SEGUNDO.–Engadir dentro da primeira competencia delegada no exponendo segundo da resolución 464/2014 de delegación de competencias da Alcaldía á Xunta de Goberno Local o seguinte para evitar calquera dúbida interpretativa: “1.–Dirixir, inspeccionar e impulsar os servizos e obras municipais a excepción das competencias en materia de xestión ordinaria do servizo de abastecemento de auga potable e saneamento de augas residuais delegadas ao concelleiro da Área de Obras por resolución da Alcaldía 2993/2013 que se relacionan: a) Dirixir dito servizo así como o da sua xestión, incuida a facultade de resolver mediante actos administrativos que afecten a terceiros. b) Delégase tamén expresamente de acordo co artigo 115 do ROF a resolución dos recursos de reposición contra os actos ditados en virtude desta delegación, todo elo sen prexuizo das atribucións que a Lei confire ó alcalde como competencias indelegables.” TERCEIRO.–Comunicar esta resolución a tódolos/as concelleiros/as e ós diferentes departamentos municipais, para o seu coñecemento e efectos. CUARTO.–Publicar esta resolución no Boletín Oficial da Provincia, en cumprimento do disposto no artigo 44.2 do Real decreto 2568/1986, do 28 de novembro, polo cal se aproba o Regulamento de organización, funcionamento e réxime xurídico das entidades locais. QUINTO.–Dar conta expresa da presente resolución á Xunta de Goberno Local. SEXTO.–Dar conta ó Pleno desta resolución na vindeira sesión que se celebre para dar cumprimento ó previsto no artigo 38 do Regulamento de organización, funcionamento e réxime xurídico das entidades locais. Así o ordea, manda e asina KARL OTTO LENZA ARDIL., na data anteriormente citada; de todo o que, eu, secretaria xeral, dou fe. O SR. ALCALDE Asdo.: CARLOS CALVELO MARTÍNEZ Asdo.: MARÍA ESTHER ÁLVAREZ MARTÍNEZ ALCALDE-PRESIDENTE SECRETARIA XERAL